Polisie skiet agt transitorowers dood | Maroela Media
Polisie skiet agt transitorowers dood
'n Skietgeveg tussen die polisie en 'n groep transitorowers in Rosettenville, Johannesburg, het tot die dood van minstens nege mense gelei.
Agt rowers is doodgeskiet en agt is in hegtenis geneem, het Bheki Cele, minister van polisie, op die toneel gesê.
Grace Langa, woordvoerder van die onafhanklike polisie-ondersoekdirektoraat (Opod), het gesê 'n polisiebeampte het Maandagaand aan sy beserings beswyk. Minstens nog drie polisiebeamptes is tydens die voorval gewond.
Volgens Cele was daar 'n groep van 25 transitorowers. Daar is glo vroeër inligting ontvang dat die groep van plan was om 'n geldwa te beroof, waarna polisiebeamptes hulle begin dophou het en toe Maandagmiddag toegeslaan het. Die rowers is glo van KwaZulu-Natal, Zimbabwe en Botswana.
Opod se ondersoekers is ook na die toneel ontbied en volgens Langa is daar kort na hul aankoms reeds meer as 12 aanvalsgewere en 100 koeëldoppies op die toneel gevind.
Cele het gesê die rowers was meestal met AK47-gewere gewapen. "Ons het te doen met hartelose mense wat bereid is om te moor," het die minister gesê. Daar is ook op verskeie gekaapte en gesteelde voertuie, wat deur die rowers gebruik is, beslag gelê.
Die rowers het tydens die voorval onder meer op 'n polisiehelikopter losgebrand en die insittendes gewond.
Paramedici van ER24 en ander ambulansdienste het kort na 16:00 op die toneel aangekom. Volgens Russel Meiring, woordvoerder van ER24, is die agt rowers met verskeie skietwonde aangetref en op die toneel dood verklaar. Een van die rowers se liggaam is in die pad aangetref, nog twee in 'n motor en die vyf ander op 'n nabygeleë perseel.
Vier wetstoepassingsbeamptes is volgens Meiring reeds na 'n nabygeleë hospitaal vir behandeling geneem. Twee van hulle is later met lugambulanse na 'n ander private hospitaal oorgeplaas.
Reaksiebeampte se lewensmaat in hof na sy dood
Druk op Helen Joseph-hospitaal 'dreigende katastrofe'
Cele en sy mense is nie op gewasse tot die geweld nie, hy hardloop heel agter in die resies, maar hy wil altyd blaf as hulle iets gedoen het. Jammer maat, jy vlous niemand nie.
Hy noem hulle hartelose mense, wat is plaasaanvallers en verkragters dan? Skoonheids prinsesse?
Jy is uiters onbevoeg en het te min breinselle on hierdie werk te doen.
Zimbabwe, Botswana seker onwettige immigrant, dis tyd dat alle onwettige immigrant terug gestuur moet word waar hulle vandaan kom. Dan sal daar werk wees vir ons eie mense. Malema is ook n zimbabwier wat n politieke party stig on n land waar Hy ni welkom is ni, begin sommer bietjie daar ondersoek instel.
Die harde realiteit is en dit geld oral, jy beveg vuur met vuur. Jy gaan nie na 'n hoenderhaan geveg toe met 'n eend nie. Die spreekwoord lui mos, "If you live by the gun, you gonna die by the gun". Mooi werk.
Sterkte aan die familie van SAPS lid wat gesterf het tydens uitvoering van sy pligte, mag die gewonde personeel suksesvol herstel.
Dis jammer dat polisielede moes seerkry en een selfs sy lewe verloor. Maar ek is bly dat die rowers hul gatte gesien het. Dié tipe ding moet meer gebeur.